text: বিজিসি ট্রাস্ট বিশ্ববিদ্যালয় বাংলাদেশ (BGC Trust University Bangladesh) ২০০১ সালে বিজিসি বিদ্যানগর, চন্দনাইশ উপজেলা, চট্টগ্রাম, বাংলাদেশে প্রতিষ্ঠিত হয়। এটি চট্টগ্রাম শহর থেকে ৩৪ কিলোমিটার দূরে চট্টগ্রাম - কক্সবাজার মহাসড়কের পাশেই  অবস্থিত। এটি একটি বেসরকারি বিশ্ববিদ্যালয়। ২০১০ সালের ১৩ ডিসেম্বর বাংলাদেশ সরকারের শিক্ষা মন্ত্রণালয় এবং বাংলাদেশ বিশ্ববিদ্যালয় মঞ্জুরী কমিশন (ইউজিসি) কর্তৃক প্রেস ব্রিফিংএ দেশের অন্য আরো সাতটি বেসরকারি বিশ্ববিদ্যালয়ের সাথে বিজিসি ট্রাস্ট বিশ্ববিদ্যালয় বাংলাদেশ 'এ' ক্যাটাগরির স্বীকৃতি লাভ করে। বিজিসি ট্রাস্ট বিশ্ববিদ্যালয় দেশের একমাত্র প্রাইভেট বিশ্ববিদ্যালয় যেটাতে মুক্তমঞ্চ আছে।   বিজিসিটাবের ১ম সমাবর্তন ২০১৮ সালের ১৮ ফেব্রুয়ারি বিশ্ববিদ্যালয় ক্যাম্পাসের বঙ্গবন্ধু ফ্রিডম স্কয়ারে অনুষ্ঠিত হয়।
  
  ইতিহাস 
  বিজিসি ট্রাস্ট বিশ্ববিদ্যালয় বাংলাদেশ বেসরকারি বিশ্ববিদ্যালয় আইন, ১৯৯২-এর অধীনে প্রতিষ্ঠিত হয়। এটি ২০০১ সালে বাংলাদেশ সরকারের শিক্ষা মন্ত্রণালয়, বাংলাদেশ বিশ্ববিদ্যালয় মঞ্জুরী কমিশন (ইউজিসি), বাংলাদেশ বার কাউন্সিল, বাংলাদেশ ফার্মেসী কাউন্সিল এবং বাংলাদেশ কম্পিউটার কাউন্সিল কর্তৃক অনুমোদন লাভ করে। বিজিসি ট্রাস্টের প্রতিষ্ঠাতা প্রকৌশলী আফসার উদ্দিন আহমেদ। তিনি ১৯৭১ সালে বাংলাদেশের মুক্তিযুদ্ধ চলাকালে চট্টগ্রাম শহরে মুক্তিবাহিনী (এফএফ) ও মুজিববাহিনী (বিএলএফ) এর সমন্বয়ে গঠিত যৌথ হাইকমান্ডের কমান্ডার ছিলেন।
  
  অনুষদ এবং  বিভাগসমূহ
  
  একাডেমিক কার্যক্রম 
  
  (মেজর ইন ফিন্যান্স, মার্কেটিং, হিউম্যান রিসোর্স ম্যানেজমেন্ট, ম্যানেজমেন্ট ইনফরমেশন সিস্টেম, অ্যাকাউন্টিং, ইন্টারন্যাশনাল বিজনেস)
  
  আরও দেখুন
   সরকারি বিশ্ববিদ্যালয়
   বেসরকারি বিশ্ববিদ্যালয়
   জাতীয় বিশ্ববিদ্যালয়
  
  তথ্যসূত্র
  
  বহিঃসংযোগ
   বিজিসি ট্রাস্ট বিশ্ববিদ্যালয় বাংলাদেশ এর ওয়েবসাইট
  
  বিষয়শ্রেণী:বাংলাদেশের বেসরকারি বিশ্ববিদ্যালয়
  বিষয়শ্রেণী:২০০২-এ প্রতিষ্ঠিত শিক্ষা প্রতিষ্ঠান
  বিষয়শ্রেণী:চন্দনাইশ উপজেলার শিক্ষা প্রতিষ্ঠান
title: বিজিসি ট্রাস্ট বিশ্ববিদ্যালয় বাংলাদেশ